hotchpotch/miracl-hf-unified huggingface dataset:
John Rafael Uggla
John (Johan) Rafael Uggla (2. toukokuuta 1870 Nurmijärvi – 8. tammikuuta 1954 Helsinki) oli suomalainen lakimies, joka toimi Ahvenanmaan komission jäsenenä, Pariisin rauhanvaltuuskunnan sihteerinä ja pitkäaikaisena Ahvenanmaan valtuuskunnan sihteerinä.
Ugglan vanhemmat olivat liikennetirehtööri August Uggla ja Alma Elvira Tollander. Ugglasta tuli hovioikeuden auskultantti 1891 ja prokuraattorin toimituskunnan kanslisti 1902 ja sihteeri 1906. Hän kuitenkin erosi viimeksi mainitusta tehtävästä 1912 jouduttuaan neljäksi kuukaudeksi viralta pannuksi kieltäydyttyään varmentamasta laitonta määräystä. Hän siirtyi ensin Helsingin kaupunginvaltuuston apulaiskanslistiksi ja 1919 lainvalmistelukunnan vanhemmaksi sihteeriksi, mitä tehtävää hän hoiti vuoteen 1949 saakka osallistuen varsinkin kunnallislainsäädäntöön kuuluvien lakien valmisteluun. Uggla oli 1918 Ahvenanmaan komission jäsen, 1919 Suomen rauhanvaltuuskunnan asiantuntija ja sihteeri Pariisissa sekä kolmekymmentä vuotta eli 1923-1953 Ahvenanmaan valtuuskunnan sihteeri, samoin kuin Ahvenanmaan itsehallintolain tarkastusta varten asetettujen komiteoiden sihteeri. 1897 - 1906 Uggla toimi aatelissäädyn edustajana valtiopäivillä. Hän julkaisi A. Tolletin kanssa käsikirjan "Lagstiftningen angående självstyrelse för Åland" (1930) ja E. H. I. Tammion kanssa asemakaavalain ja rakennussääntöjen selitysteoksen (1932).
Uggla sai laamannin arvonimen 1924. Hän kuoli naimattomana.
Amagi (1877)
Amagi () oli keisarillisen Japanin laivaston vuonna 1877 vesillelaskettu puurunkoinen potkurisluuppi.
Alus tilattiin Yokosukan laivastontelakalta ja sen köli laskettiin syyskuussa 1875. Alus laskettiin vesille maaliskuussa 1877 ja se valmistui huhtikuussa 1878. Sen pääaseina oli Kruppin 6,7 ja 4,7 tuuman tykit ja apuaseina kahdentoista naulan tykit. Aseistuksen täydensi kolme nelipiippuista Nordenfeld-konekivääriä.
Alus luokiteltiin vuonna 1898 tykkiveneeksi, ja se myytiin romutettavaksi vuonna 1903.
Safari (elokuva)
Safari () on Terence Youngin ohjaama brittiläinen seikkailuelokuva, joka sai ensi-iltansa vuonna 1956. Elokuvan pääosissa ovat Victor Mature ja Janet Leigh. Muissa rooleissa ovat muun muassa John Justin, Roland Culver ja Earl Cameron. Elokuva sijoittuu Mau-mau-kapinan aikaan.
"Safarin" käsikirjoituksen oli laatinut Anthony Veiller, joka sovitti sen Robert Bucknerin alkuperäisen tarinan pohjalta. "Safari" kuvattiin Keniassa ja Lontoossa. Elokuva kuvattiin CinemaScope- ja Technicolor-menetelmillä.
"Safari" sai ensi-iltansa Yhdysvalloissa 29. toukokuuta vuonna 1956 Tennesseen Memphisissä. Suomessa elokuva julkaistiin 19. lokakuuta vuonna 1956. Columbia Pictures toimi elokuvan levittäjänä Isossa-Britanniassa ja Yhdysvalloissa. Elokuva julkaistiin DVD:lle vuonna 2012.
Jingei (1876)
Jingei () oli keisarillisen Japanin laivaston vuonna 1876 vesillelaskettu puurunkoinen siipirataskorvetti. Alus valmistui vuonna 1876 Yokosukan laivastontelakalta. Sen aseistuksena oli kaksi 4,7 tuuman tykkiä.
Alus oli keisarillisena jahtina ennen kuin se siirrettiin koululaivaksi vuonna 1894. Alus poistettiin alusluettelosta saman vuoden aikana.
Krzysztof Miętus
Krzysztof Miętus (s. 8. maaliskuuta 1991 Zakopane, Puola) on puolalainen mäkihyppääjä.
Kaimon-luokka
Kaimon-luokka oli keisarillisen Japanin laivaston kahden parkkitakiloidun aluksen muodostama korvettiluokka.
Alukset valmistettiin Yokosukan laivastontelakalla ranskalaisten ohjauksessa ja niiden aseistus ostettiin Kruppin tehtailta.
Kandukondain Kandukondain
Kandukondain Kandukondain () on vuonna 2000 ilmestynyt intialainen tamilinkielinen draamaelokuva, joka perustuu Jane Austenin romaaniin "Järki ja tunteet". Se on Rajiv Menonin toinen ohjaus.
Elokuva voitti parhaan tamilielokuvan ja -ohjaajan Filmfare Awards South -palkinnot. Shankar Mahadevan voitti parhaan mieslaulajan National Film Awards -palkinnon kappaleesta ”Enna Solla Pogirai”.
Mun koti ei oo täällä
Mun koti ei oo täällä on Chisun ensimmäinen single hänen debyyttialbumiltaan, Alkovi. Single julkaistiin 28. joulukuuta 2007 ja se oli samana päivänä ensi-iltansa saaneen Sooloilua -elokuvan tunnussävelmänä. Siitä muodostui keväällä 2008 menestyssingle, sijoittuen korkeimmillaan Suomen virallisen singlelistan ensimmäiselle sijalle.
Digital Download
Promosingle
Sabotage (Chisun kappale)
”Sabotage” on ensimmäinen single Chisun lokakuussa 2011 julkaistulta "Kun valaistun" -albumilta. Single menestyi erinomaisesti: Se oli Chisun ensimmäinen single, joka sijoittui ensimmäiselle sijalle lataus-, single sekä radiolistalla.
Kappaleelle on myös julkaistu Misko Ihon ohjaama musiikkivideo, joka kuvattiin Pasilassa, Helsingissä 13 kerroksisen talon katolla.
200 West Street
200 West Street tai Goldman Sachs Tower on Battery Park Cityssä, Lower Manhattanilla, New Yorkin kaupungissa sijaitseva pilvenpiirtäjä. Lokakuussa 2009 avattu rakennus toimii liikepankki Goldman Sachsin pääkonttorina. Torni on 230 metriä korkea, ja siinä on 43 kerrosta. Enimmillään rakennuksessa työskentelee samanaikaisesti 7500 työntekijää.
Rakennus sijaitsee West Side Highwayn varrella Vesey Street- ja Murray Street -katujen välissä. 200 West Streetin lähellä sijaitsevia muita rakennuksia ovat muun muassa World Financial Centerin rakennuskompleksi, Verizon Building, Seven World Trade Center ja One World Trade Center.
LEED Gold -statuksen saaneen 200 West Streetin suunnittelijana toimi arkkitehtitoimisto Pei Cobb Freed & Partners pääsuunnittelijanaan arkkitehti Henry Cobb.
200 West Streetin rakennushanke sai paljon taloudellista tukea paikallisviranomaisilta, sillä rakennuksen tontti sijaitsee syyskuun 11. päivän iskujen tuhoalueella. Rakennuksen rakentamiskustannukset olivat noin 2,1 miljardia dollaria.
Rakennuksen perustustyöt aloitettiin marraskuussa 2005. Rakennustöissä kohdattiin useita ongelmia vuosien varrella. Joulukuussa 2007 torninosturin nostoköysi katkesi kesken rakennustöiden, minkä johdosta seitsemän tonnia painanut kuorma tippui maahan. Kuorman tippuminen tuhosi kaksi perävaunua ja halvaannutti työmaalla työskennelleen arkkitehdin Robert Woon. Tapahtuman takia rakennustyöt olivat pysähdyksissä useita päiviä.
Toukokuussa 2008 tapahtui toinen onnettomuus, kun rakennustöihin kuulunut teräskappale tippui 200 West Streetin 18. kerroksesta läheiselle koripallokentälle, jolla oli pelaamassa lapsia. Kukaan ei loukkaantunut onnettomuudessa, mutta tapahtuman takia New Yorkin viranomaiset määräsivät rakennustyöt pysäytettäväksi määräajaksi. Rakennustyöt jatkuivat muutaman kuukauden päästä.
Ensimmäiset työntekijät muuttivat taloon lokakuussa 2009. Goldman Sachsin pääkonttori sijaitsi aiemmin New Yorkissa osoitteessa 85 Broad street ja pankin osakkeidenvaihto tapahtui 1 New York Plaza -pilvenpiirtäjässä.
230 metriä korkena ja 43 kerrosta käsittävän 200 West Streetin yhteenlaskettu lattiapinta-ala on 200 000 neliömetriä. Julkisivu koostuu teräksestä ja lasista. Toimistotilojen lisäksi rakennuksessa on myös kuusi suurikokoista kerrosta, joissa käydään osakkeiden vaihtoa ja -kauppaa. Rakennuksen 11. kerroksessa toimii Sky Lobby -niminen keskus, jossa on konferenssitiloja, kahvila ja rakennuksen työntekijöille tarkoitettu kuntosali. Rakennuksessa toimii myös työntekijöille avoin lukusali.
Tornin ilmastointi hoidetaan pohjakerroksessa sijaitsevien 92 jäätä sisältävän tankin avulla. Jään viilentämä ilma virtaa rakennuksen kaikkiin kerroksiin.
Rakennuksen sisäänkäyntiaulassa on etiopialaisen taiteilijan Julie Mehretun suunnittelema seinämaalaus.
Francisco Fábregas
Francisco Fábregas Bosch (s. 1. heinäkuuta 1949 Barcelona) on espanjalainen entinen maahockeypelaaja. Hän kuului hopeaa saaneeseen joukkueeseen vuoden 1980 kesäolympialaisissa Moskovassa. Hän jäi joukkueineen kuudennelle sijalle sekä kesäolympialaisissa 1968 Méxicossa että 1976 Montrealissa, ja lisäksi hän kuului seitsemänneksi sijoittuneeseen joukkueeseen vuoden 1972 kesäolympialaisissa Münchenissä.
Monet Fábregasin sukulaiset ovat kilpailleet olympialaisissa. Hän on Kiko Fábregasin isä, ja hänen veljiään ovat Eduardo ja Jorge Fábregas. Lisäksi hän on Alex Fábregasin setä tai eno sekä Juan Quintanan ja Ramón Quintanan serkku.
Carl Barksin bibliografia
Carl Barksin bibliografia esittelee keskeiset kirjasarjat, joissa on julkaistu suomeksi pelkästään Carl Barksin tarinoita. Katso myös luettelo Carl Barksin sarjakuvatuotannosta.
Kaikki Barksin piirtämät Disney-sarjat on julkaistu "The Carl Barks Library" -nimisessä kokoelmassa. CBL ilmestyi ensin 1980-luvulla mustavalkoisena, 30 kovakantista kirjaa käsittävänä kokoelmana. 1990-luvulla CBL julkaistiin värillisenä albumisarjana (141 albumia), jossa jäivät kuitenkin julkaisematta Mummo Ankka- ja Iines Ankka -tarinat. Saksankielisessä albumisarjassa ne ilmestyivät kuten myös Barksin käsikirjoittamat muiden piirtämät sarjat. Myöhemmin Fantagraphics on julkaissut Barksin kokoelmia englanniksi.
Osa sarjan teoksista, luettelossa mainittu uusin painos.
Jokaiseen osaan kuuluu kolme nidettä.
Sisältää Barksin alkuperäissarjoja ja Don Rosan niille tekemiä jatko-osia.
Rakkaus on.
”Rakkaus on.” on suomalaisen poplaulaja Antti Tuiskun kappale, joka julkaistiin singlenä 18. helmikuuta 2013. Kappale on Tuiskun toukokuussa 2013 julkaistun yhdeksännen studioalbumin ensimmäinen single. Kappaleen musiikkivideo julkaistiin samana päivänä itse singlen kanssa.
Pei Cobb Freed &amp; Partners
Pei Cobb Freed & Partners LLP on yhdysvaltalainen, kansainvälisesti toimiva arkkitehtitoimisto, jonka pääkonttori sijaitsee New Yorkin kaupungissa. Toimisto on toiminut suunnittelijana erilaisissa rakennushankkeissa yli sadassa kaupungissa eri puolilla maailmaa. Pei Cobb Freed & Partners on saanut lukuisia palkintoja suunnitelmistaan (mm. 24 American Institute of Architects -instituutin myöntämää palkintoa ja Chicago Architecture Award).
Yritys, alun perin nimeltään I. M. Pei & Partners, perustettiin vuonna 1955, ja sen perustajana toimivat arkkitehdit I. M. Pei, Eason H. Leonard ja Henry N. Cobb. Toimistossa työskentelee nykyisin noin 80 suunnittelijaa.
Halcrow Group
Halcrow Group Limited on brittiläinen, maailmanlaajuisesti toimiva insinööri- ja rakennustoimisto, jonka kotipaikkana toimii Lontoo. Vuonna 1868 perustettu Halcrow on yksi Britannian suurimmista insinööritoimistoista.
Yritys on ollut mukana monissa kansainvälisissä rakennusprojekteissa, joita ovat muun muassa Second Severn Crossing, Toronton Pearsonin kansainvälinen lentoasema, Šeikki Zayedin moskeija, High Speed 1 ja Abu Dhabin kansainvälinen lentoasema.
Andrea Morassi
Andrea Morassi (s. 30. elokuuta 1988 Tolmezzo, Italia) on italialainen mäkihyppääjä.
Jake Shields
Jake Sequoyah Shields (s. 9. tammikuuta 1979 Summertown, Tennessee) on yhdysvaltalainen vapaaottelija. Hän on saavuttanut urallaan useita mestaruuksia eri organisaatioissa. Shields voitti Shooton välisarjan mestaruuden vuonna 2003, EliteXC:n välisarjan mestaruuden 2008 ja Strikeforcen keskisarjan mestaruuden 2009. Hän otteli myös UFC:n mestaruudesta 2011, mutta hävisi kamppailun Georges St-Pierrelle.
Kent Nagano
Kent Nagano (s. 22. marraskuuta 1951) on yhdysvaltalainen kapellimestari. Hän opiskeli musiikin lisäksi myös sosiologiaa ja oikeustiedettä kotiosavaltiossaan Kaliforniassa.
Nagano nimitettiin vuonna 1978 Berkeleyn sinfoniaorkesterin musiikilliseksi johtajaksi, jona hän toimi vuoteen 2008. Hän toimi vuosina 1988–1998 Opéra National de Lyonin ja vuosina 1991–2000 Hallé-orkesterin musiikillisena johtajana. Vuosina 2000–2006 Nagano oli Deutsches Symphonie-Orchester Berlinin taiteellinen johtaja ja pääkapellimestari; hän myös toimi 2001–2003 Los Angelesin oopperan pääkapellimestarina ja vuosina 2003–2006 musiikillisena johtajana. Vuonna 2006 hänestä tuli sekä Montrealin sinfoniaorkesterin että Baijerin valtionoopperan musiikillinen johtaja.
Vuonna 1982 Nagano piti Berkeleyn sinfoniaorkesterin kanssa Hans Pfitznerin oopperan "Palestrina" ensimmäisen esityksen Yhdysvalloissa. Hän myös kantaesitti muun muassa Péter Eötvösin "Three Sistersin", John Adamsin "Klinghofferin kuoleman" ja Kaija Saariahon "Kaukaisen rakkauden". Nagano on saanut levytyksillään muiden palkintojen ohessa useita Grammyja. Hänestä tuli vuonna 1992 Ordre des Arts et des Lettres'n upseeri, ja vuonna 2008 hän sai Nousevan auringon ritarikunnan tunnustuksen (4. luokassa). Hän on Montrealin ja McGill-yliopistojen kunniatohtori.
Pianisti Mari Kodama on Naganon puoliso.
Pascal Rogé
Pascal Rogé (s. 6. huhtikuuta 1951 Pariisi) on ranskalainen pianisti.
Rogé pääsi vuonna 1962 Pariisin konservatorioon saatuaan tätä ennen opetusta äidiltään. Hän piti 18-vuotiaana resitaaleja sekä Pariisissa että Lontoossa, ja vuonna 1971 hän voitti ensimmäisen palkinnon Long–Thibaud-kilpailussa. Hän aloitti vuonna 1974 esiintymisen Yhdysvalloissa. Hän on saavuttanut menestystä myös kiertueillaan Australiassa ja Japanissa.
Rogé on levyttänyt Debussya, Ravelia, Poulencia, Satieta, d'Indya ja Saint-Saënsia, mutta myös Haydnin, Mozartin, Brahmsin ja Beethovenin teoksia. Levyttämällä Ravelin konsertot Rogé voitti Grand Prix du Disquen ja Edison-palkinnon. Vuonna 1988 hän voitti Gramophone-palkinnon Poulenc'n pianoteosten levytyksellä, ja vuonna 1997 hän voitti saman palkinnon Chantal Juillet'n ja Truls Mørkin kanssa levytetystä kamarimusiikista.
Rogé on kiertänyt ja esiintynyt myös vaimonsa Ami Rogén kanssa.
Hitit (Petri &amp; Pettersson Brass)
Hitit on suomalaisen Petri & Pettersson Brass -yhtyeen albumi vuodelta 2007.
Suuri osa albumin kappaleista on uusia versioita yhtyeen aikaisemmista menestyslevytyksistä. Lisäksi mukana on konserteissa yleisön suosikeiksi muodostuneita kappaleita.
Levy-yhtiö on Poptori ja tuotannossa mukana on ollut Elap A/S. Kansitaiteesta on vastannut T. Kerminen. Kokoelma on osa Poptorin artistiklassikot-sarjaa.
Albumia tehtäessä kitaristi Ari "Aku" Pettersson menehtyi elokuussa 2006. Tällä albumilla oleva kappale "Kalifornian unet" jäi hänen viimeisekseen, kuten Arin veli Petri Pettersson toteaa laatimassaan kansitekstissä.
Petri Petterssonin lisäksi laulusolisteina toimivat Heikki Pettersson ("Louie Louie") ja Ari Pettersson ("Kalifornian unet").01. Maalaismaisema – 4:10
02. Sylvian äiti – 4:11
03. Louie Louie – 4:30
04. Hei beibi – 3:19
05. Angie – 4:45
06. Päättömällä pollella – 3:41
07. Nuoruus – 3:54
08. Sait pelkkää sympatiaa – 3:12
09. Sinun vain siksi oon – 4:05
10. Sait miehen muuttumaan – 4:27
11. Rakkaus on tahdoton – 3:09
12. Kalifornian unet – 3:04
13. Iltapäivän tango – 3:03
14. Viatonten valssi – 3:20
15. Halki taivaan, halki maan – 4:24 (bonuskappale)
Lemonhead
Lemonhead on Ferrara Candy Companyn kehittämä makeinen. Lemonheadit ovat pyöreitä, sitruunanmakuisia makeisia, joissa on makea pinnoite, pehmeän hapan kuori ja kova sisäosa.
Makeisten valmistus tapahtuu samalla kylmäpanorointiprosessilla, jolla valmistetaan myös esimerkiksi vuodesta 1962 lähtien tehtyjä Red Hotseja. Niitä on myyty yleisesti niiden normaalissa 1 senttimetrin koossa, mutta niistä on valmistettu myös 3 senttimetrin kokoisia versioita.
Sittemmin Ferrara Pan on tuonut kaikki heidän hedelmänmakuiset karkit johdonmukaisen nimeämiskäytännön alaisiksi: Lemonheadit, Grapeheadit (ennen Alexander the Grape), Cherryheadit (ennen Cherry Chan/Cherry Clan), Melonheadit (ennen Mr.Melon), Appleheadit (ennen Johnny Apple Treats) ja Orangeheadit.
Siegbert Rampe
Siegbert Rampe (s. 9. helmikuuta 1964 Pforzheim) on saksalainen cembalisti, urkuri, pianisti ja musiikintutkija.
Rampe opiskeli musiikkia Stuttgartissa, Amsterdamissa ja Salzburgissa opettajinaan Kenneth Gilbert, Ton Koopman ja Ludger Lohmann. Vuonna 1988 hän perusti barokkiorkesteri La Stravaganza Hamburgin (myöhemmiltä nimiltään La Stravaganza Salzburg ja Nova Stravaganza), jonka kanssa levytti Johann Sebastian Bachin, Anton Adam Bachschmidin, Christoph Graupnerin, Georg Friedrich Händelin, Johann Melchior Molterin ja muiden barokkisäveltäjien teoksia Ambitus-, MDG Gold- ja Saphir-levymerkeille. Vuosina 1997–2004 Rampe toimi cembalon- ja fortepianonsoiton professorina Folkwang-korkeakoulussa Essenissä, vuosina 2000–2003 lisäksi Mozarteumissa Salzburgissa. Vuosina 2005–2007 hän oli vierailevana professorina Arizonan valtionyliopistossa, mutta palasi perhesyistä Saksaan, jossa toimi musiikinopettajana ensin Uelzenin Herzog-Ernst-lukiossa ja vuodesta 2009 Mannheim-Neckaraun steinerkoulussa. Vuosina 2014–2016 Rampe oli Backnangin evankelis-luterilaisen Matteuksenkirkon urkuri.
Siegbert Rampe on lukuisilla levyillään tehnyt rohkeita uudelleentulkintoja barokin ja klassiikan kauden musiikista, ja erityisesti hänen kaksi kokonaislevytystään Wolfgang Amadé Mozartin klaveriteoksista mm. cembaloa ja klavikordia käyttäen ja teoksia epätavanomaisen runsaasti koristellen ovat jakaneet niin kriitikoiden kuin musiikinharrastajien mielipiteitä. Rampen laaja kirjallinnen toiminta on kohdistunut 1600–1700-lukujen musiikin esityskäytäntöihin, ja saman ajan musiikki on myös hänen tieteellisesti toimittamiensa lukuisten nuottilaitosten pääasiallisena sisältönä.
Keijo Laitinen
Keijo Laitinen (1934–2009) oli suomalainen muusikko ja sovittaja, joka vaikutti Kotkassa. Juha Vainio teki Laitisen kunniaksi kappaleen ”Vanha salakuljettaja Laitinen”.
Isot Hitit Suurelta Vuosikymmeneltä
Isot Hitit Suurelta Vuosikymmeneltä on suomalaisen Poptori-yhtiön vuonna 2000 julkaisema kokoelma eri esittäjien menestyskappaleista, jotka ovat alun perin 1960-luvulta. Äänitykset eivät kuitenkaan ole alkuperäisversioita, vaikka asiaa ei ole kansitekstissä mainittukaan. Esimerkiksi Vanilla Fudgen ja Donovanin esittämät kappaleet ovat myöhempiä konserttiäänitteitä.
Kappaleiden oikeudenomistaja on Digimode Entertainment Ltd., UK.
Kokoelma on osa Poptorin parhaat -sarjaa. Kansitaiteen suunnittelusta on vastannut Studio Zeeman & Burger, Amsterdam.
CD-levyn mukana on nelisivuinen kansipaperi, jonka sisäsivuilla Erkki Puumalainen esittelee Poptorin toimintafilosofiaa.
Ekhinadit
Ekhinadit () on Kreikan saariryhmä, joka kuuluu Jooniansaariin ja jonka saaret sijaitsevat Joonianmeressä Aitolia-Akarnanian länsirannikon edustalla. Saariryhmän suurimmat saaret ovat Petalás, Oxeía ja Drakonéra. Saariryhmä on asumaton (2011). Hallinnollisesti saaret kuuluvat joko Kefalonián tai Ithakan kuntaan ja Jooniansaarten alueeseen.
Saariryhmä jaetaan edelleen kolmeen osaan. Pohjoisimmat saaret muodostavat saariryhmän nimeltä "Drakonéres" (Δρακονέρες), keskiosan saaret ryhmän nimeltä "Modía" (Μοδία) ja eteläosan saaret ryhmän nimeltä "Ouniádes" (Ουνιάδες).
Historiassa saariryhmä on ollut Ekhinadien ja Lepanton taisteluiden näyttämö. Qatarin emiiri osti vuonna 2013 kuusi Ekhinadien saarta.
Keijo Johannes Laitinen
Keijo Johannes Laitinen on espoolainen säveltäjä ja sanoittaja, jonka tuotoksia ovat levyttäneet Markku Aro, Charlie's, Eija Sinikka, Anna Eriksson, Rainer Friman, Henri Hurme, Juhamatti, Lea Laven, Tarja Lunnas, Tomi Markkola, Anneli Mattila, Arto Nuotio, Teuvo Oinas, Maarit Peltoniemi, Charles Plogman, Kake Randelin, Merja Raski, Arja Sipola, Marita Taavitsainen, Reijo Taipale, Kari Tapio, Jonna Tervomaa, Jamppa Tuominen ja Tarja Ylitalo.
Lähde (lehti)
Lähde-lehti on Medialähetys Sanansaattajien julkaisema lehti, joka on suunnattu kristillisen medialähetystyön tukijoille ja muille lähetystyöstä kiinnostuneille. Se myös jakaa tietoa seurakuntien ja kristillisten järjestöjen työntekijöille. Ajankohtaisaiheiden lisäksi lehdessä on raamattuopetusta, henkilöhaastatteluja sekä tietoa Medialähetys Sanansaattajien toiminnasta.
Lehti on ilmestynyt aikaisemmin nimellä "Menkää siis". Lehti ilmestyy viidesti vuodessa, ja sen päätoimittajana on Juha Auvinen.
Sixlets
Sixlets on kokoelma pieniä, SweetWorksin omistuksen alla olevan Oak Leaf Confectionsin valmistamia suklaanmakuisia makeisia. Suklaanmakuiset sisäosat on tehty kaakaon ja johanneksenleipäpuun seoksesta, joka antaa makeisille väitetyn "mallaksen" maun. Niitä myydään pääasiassa ohuissa sellofaanipakkauksissa, jotka pitävät ne putkimaisessa järjestyksessä.
Makeisia valmistetaan viitenä eri värinä ja ne ovat: punainen, ruskea, keltainen, vihreä ja oranssi. Pääsiäisenä valikoimaan kuuluu myös valkoisia, vaaleanpunaisia ja sinisiä makeisia, jotka kuitenkin syrjäyttävät aina punaiset ja ruskeat makeiset väliaikaisesti pois kokoelmasta. Toinen valikoima on jouluvalikoima, johon kuuluu ainoastaan punaisia, vihreitä ja valkoisia makeisia. Myös halloweenina on myyty omaa versiota, johon kuuluu vain ruskeita ja oransseja makeisia. Joissakin erikoismyymälöissä Sixletsejä voi löytää myös sen värisinä, joita ei löydy tyypillisestä valikoimasta - limenvihreä, musta, vaaleanpunainen jne. - samaan tyyliin kuin M&M's:llä.
Michał Kwiatkowski
Michał Kwiatkowski (s. 2. kesäkuuta 1990 Działyń, Kujavia-Pommerin voivodikunta, Puola) on puolalainen maantiepyöräilijä ja maailmanmestari vuodelta 2014. Hän kilpaili Caja Rural -joukkueessa 2010, Team RadioShackissa 2011, Omega Pharma-Quick Step / Etixx-Quick Step -tallissa 2012–2015 ja on vuodesta 2016 edustanut Team Skyta.
Kwiatkowski voitti maantieajon maailmanmestaruuden Ponferradan MM-kilpailuissa 2014 karattuaan kärkiryhmästä viimeisessä nousussa. Hän voitti toiseksi tulleen Simon Gerransin yhdellä sekunnilla. Hän voitti Amstel Gold Racen 2015 oltuaan loppukirissä paras ennen Alejandro Valverdea ja Michael Matthewsia. Hän voitti 2017 Milano–San Remo -suurklassikon kukistettuaan loppukirissä irtiottokumppaninsa Peter Saganin ja Julian Alaphilippen. Seuraavana vuonna hän voitti Tirreno–Adriaticon kokonaiskilpailun 24 sekunnin erolla Damiano Carusoon. Strade Bianche -kilpailun hän on voittanut 2014 ja 2017, Clásica de San Sebastiánin 2017 ja Puolan ympäriajon 2018.
Lähteet: Cyclingbase, Cycling Archives
Luettelo maaöljyntuottajavaltioista
Tämä on luettelo valtioista maaöljyn tuottajista. Kaikki öljyntuottaja valtioiden raakaöljyn tuotanto määritellään barreleissa. Luettelossa ei ole biokaasun tai maakaasun tuotantoa. Luettelossa on myös osavaltioita ja merentakaisia alueita. Vuonna 2014 Yhdysvallat nousi maailman suurimmaksi öljyntuottajaksi.
Kansainvälisen energiajärjestön tietojen mukaan maailman 63 prosentista maaöljystä on 10 valtioiden alueella ja ne ovat järjestyksessä:
Slippin’ and Slidin’
Slippin’ and Slidin’ on Little Richardin, Eddie Bon, Al Collinsin ja James Smithin kirjoittama musiikkikappale. Sen julkaisi Eddie Bo nimellä ”I’m Wise” vuonna 1956, mutta kappale tunnetaan parhaiten Little Richardin esittämänä ”Slippin’ and Slidin’” -nimisenä versiona. Se julkaistiin singlekappaleen ”Long Tall Sally” B-puolella samana vuonna. Kappale ilmestyi myös hänen esikoisalbumillaan "Here’s Little Richard".
”Slippin’ and Slidin’” ylsi Yhdysvaltain Billboard Hot 100 -listalla sijalle 33 ja R&B Singles -listalla sijalle 2.
Kappaleesta tehtyihin cover-versiohin lukeutuvat muun muassa Buddy Hollyn, Otis Reddingin, Johnny Winterin ja John Lennonin esitykset.
Yohio
Yohio (oik. Kevin Johio Lucas Rehn Eires; s. 12. heinäkuuta 1995 Sundsvall) on ruotsalainen laulaja-lauluntekijä.
Yohio osallistui Ruotsin vuoden 2013 Melodifestivaleniin kappaleella ”Heartbreak Hotel” ja sijoittui loppukilpailussa toiseksi. Yohio oli mukana kilpailussa myös vuonna 2014, jolloin hän sijoittui finaalissa kuudenneksi kappaleella ”To the End”.
Musiikkiuransa lisäksi Yohio on myös näytellyt musikaaleissa ja esimerkiksi SVT:n televisiosarjassa "Maan povessa" vuonna 2015.
Hänen isänsä on kitaristi Tommy Rehn, joka on soittanut muun muassa metalliyhtyeissä Angtoria ja Corroded. Hän toimii myös Yohion managerina.
Hammassilli
Hammassilli ("Denticeps clupeoides") on sillikaloihin kuuluva makean veden kalalaji, jota elää Länsi-Afrikan joissa. Se on hammassillien heimon ("Denticipitidae") ainoa laji.
Hammassilli voi kasvaa 15 cm pitkäksi, mutta jää typpillisesti noin 6 cm:n mittaiseksi. Ruumiinrakenteeltaan kala on pitkulainen, ja sen tuntomerkkejä ovat hyvin pitkä peräevä ja pään hammasmaiset suomut. Rinta- ja vatsaevät ovat pienet. Väritykseltään hammassilli on selästä tummanharmaa, kyljistä vihertävän hopeanharmaa ja vatsasta valkoinen. Selässä kulkee tummempi juova. Hammassilli on yksi alkeellisimpia sillikaloja.
Hammassilliä tavataan Mungojoessa Kamerunissa, Nigerjoen suistossa Nigeriassa ja Ouémé-joessa Beninsissä. Laji elää jokien keskialueilla, missä virtaus on voimakkain. Hammassilliä uhkaa elinympäristön laadun heikkeneminen ja se luokitellaan vaarantuneeksi lajiksi.
Dynamiikka (täsmennyssivu)
Dynamiikka voi tarkoittaa seuraavia asioita:
Haiyuanin maanjäristys 1920
Haiyuanin maanjäristys 1920 oli maanjäristys, joka tapahtui 16. joulukuuta 1920 Haiyuanin maakunnassa Ningxian alueella Kiinassa. Pelkästään Haiyuanissa kuoli yli 70 000 ihmistä, mikä oli 59 % maakunnan väestöstä.
Nate Ruess
Nathaniel Joseph ”Nate” Ruess (s. 26. helmikuuta 1982 Iowa City, Iowa) on yhdysvaltalainen indie/indie rock -laulaja-lauluntekijä. Ruess toimii Fun.-yhtyeen laulajana. Aiempina vuosina hän on toiminut The Format -yhtyeen solistina. Ruess perusti Fun.-yhtyeen vuonna 2008 Andrew Dostin ja Jack Antonoffin kanssa. Yhtyeen kappale ”We Are Young” oli yksi vuoden 2012 suosituimpia kappaleita. Hän lauloi myös Pinkin kanssa dueton ”Just Give Me a Reason”.
Ruess julkaisi ensimmäisen singlensä sooloartistina 23. helmikuuta 2015.
René Malaise
René Edmond Malaise (29. syyskuuta 1892 – 1. heinäkuuta 1978) oli ruotsalainen entomologi, tutkimusmatkailija and taidekeräilijä. Hänet tunnetaan parheiten keksimästään hyönteispyydyksestä joka tunnetaankin nimellä Malaise-pyydys ja hänen systemaattisesta hyönteiskokoelmastaan.
Tutkimusmatkailijana Malaise otti osaa Kamtšatkan niemimaalle suuntautuvalle retkelle vuosien 1920-1922 välisenä aikana. Matkaseurueeseen kuuluivat myös Sten Bergman ja Eric Hultén. Kamtsatkalta lähdettyään ja erottuaan muista retkikunnan jäsenistä hän saapui Kamakuraan, Japaniin elokuussa 1923. Hän oli silminnäkijänä Japania koetelleessa suuressa maanjäristyksessä 31. elokuuta 1923. Toisen kerran hän matkasi takaisin Kamchatkan niemimaalle vuonna 1924 kihlattunsa toimittaja, kirjailija ja tutkimusmatkailija Ester Blenda Nordströmin kanssa. Matka kesti aina vuoten 1930 saakka. Hän meni naimisiin kihlattunsa Esterin kanssa elokuussa 1925. He erosivat vuonna 1929.
Vuonna 1933 Malaise meni naimisiin Ebba Söderhellin kanssa, joka toimi biologian ja uskonnon opettajana Tukholmassa.
Malaise lähti vuonna 1933 Pohjois-Burmaan tutkimusmatkalle vaimonsa kanssa. Matkalla hän kehitti ja rakensi hänet tunnetuksi tehneen Malaisen-pyydyksen vuonna 1934. Matkan aikana hän keräsi yli 100 000 hyönteistä, joista useat olivat tieteelle ennen tuntemattomia. Vuosina 1953-1958 hän johti Ruotsin luonnonhistoriallisen museon entomologian osastoa.
Hän teki myös harharetken geologian tukimiseen julkaisemalla kirjan "Atlantis, en geologisk verklighet" ("Atlantis, geologinen tosiasia"). Kirjassa puolustettiin teoriaa, jonka mukaan uponnut Atlantiksen-manner olisi auttanut eliölajien siirtymistä mantereelta toiselle. Elämän ehtoopuolella hän omistautui keräämään taideteoksia. Kokoelmaansa kuului esim Rembrandtin maalauksia.
Youtube/Etnografiska museet: Kuvasarja Kamtšatkan niemimaan retkestä 1925-1930.
Renhuvud
Renhuvud on keskiaikainen suomalainen suku, jonka vaakuna oli poronpää. Suvun toinen nimi on Finne (= saamelainen).
Suvun vanhin tunnettu jäsen on Sten Henriksson, joka oli alun perin raatimies Turussa. Hänet mainitaan 1447 ja 1450 alivoutina Hämeen linnassa. Hänet mainitaan voutina Norrbottenissa 1454 ja 1456 hän oli voutina Mustasaaressa. 2. lokakuuta 1455 hän sai vaakuna- ja rälssikirjeen kuningas Kaarle VIII Knuutinpoika Bondelta. Hän oli yhä elossa 21. joulukuuta 1490. Hän avioitui ennen vuotta 1456 Annan (Godeke Fincken (vanhempi suku Fincke) ja Catherine Nilsdotterin (Tavast) tytär) kanssa. Vaimo Anna kuoli ennen vuotta 1473, jolloin hänen vanhempansa perintöä jaettiin. Sten Henriksson avioitui uudestaan 10. elokuuta 1480 Anna Jakobsdotterin kanssa (Jeppe Kurkin (vanhempi dynastia) ja Karin Klasdotterin (Djäkn, Lydekasönernas suku) tytär.
Sten Henrikssonin poika Henrik Stensson oli voutina Pohjois-Suomessa vuonna 1490 ja Hämeen linnassa vuonna 1498 ja vielä 1505. Kristian II:n käskystä hänet teloitettiin Turun linnassa tammikuussa 1522. Ennen 1.8.1503 hän avioitui Valborg Jakobsdotterin kanssa. Valborg oli Jeppe (Jakob) Perssonin (Ille) ja Martha Olofsdotterin (Tavast) tytär. Henrik Stenssonin lasten nimet eivät ole tiedossa.
Hans Engnestangen
Hans Engnestangen (28. maaliskuuta 1908 Brandbu – 9. toukokuuta 2003 Jevnaker) oli norjalainen pikaluistelija, jonka parhaat vuodet ajoittuivat 1930-luvulle päämatkoinaan 500 ja 1 500 metriä.
Uransa alkuvaiheessa 1920-luvulla Engnestangen edusti työläisurheiluliikettä ja osallistui Oslossa talvella 1928 järjestettyihin työläisurheilun talvikisoihin voittaen niin 500 kuin 1 500 metriä.
Parhaat kilpailuvuotensa Engnestangen edusti Hamar IL:ää ja muodosti aikansa kahden muun norjalaisen kansainvälisen tähden Ivar Ballangrudin ja Michael Staksrudin kanssa n.s. Hadeland-trion. Engnestangen heistä menestyi 500 ja 1 500 metrillä pitkien matkojen ollessa heikompia. Hän saavutti MM-kultaa yhteispisteissä kerran eli 1933 ja pronssia 1935. EM-kisoissa tuli kerran mitali eli vuonna 1937 hopeaa. Matkakohtaisia EM- ja MM-kisavoittoja 500 ja 1 500 metrillä tuli kaikkiaan kahdeksan. Usein hän vetäytyi viimeisenä luisteltavalta 10 000 metriltä, vaikka oli yhteispisteissä kolmen matkan jälkeen hyvissä asemissa.
Olympialaisiin Engnestangen osallistui kaksi kertaa. Vuoden 1932 Lake Placidin kisoissa hän ei päässyt yhteislähdöillä luistelluissa kisoissa loppukilpailuun millään matkalla. Seuraavissa Garmisch-Partenkirchenin kisoissa 1936 hänellä oli epäonnea 500 metrillä, jossa hän kaatui. 1 500 metrillä hän sijoittui sitten kahdeksanneksi.
Sodan aikana Hans Engnestangen oli yksi niitä harvoja luistelijoita, joka ei boikotoinut saksalaisten kanssa järjestettyjä kilpailuja, kuten vuoden 1942 Klagenfurtissa järjestettyä luistelumaaottelua Saksa–Norja. Hän toimi miehitysaikaisessa kunnallishallinnossa, jonka vuoksi hän sai sodan jälkeen kaksi vuotta vankeutta yhteistoiminnasta miehittäjävallan kanssa.
Urallaan Engnestangen teki neljä maailmanennätystä; kaikki luisteltu Davosissa. Hän saavutti 500 metrillä aikansa ME:n 42,5 tammikuussa 1933, 42,3 tammikuussa 1937 ja 41,8 helmikuussa 1938 sekä 1 500 metrillä 2.13,8 tammikuussa 1939. Kyseiset 500 ja 1 500 metrin ennätykset säilyivät aina 1950-luvulle asti. 1 500 metrin ennätys säilyi 13 vuotta ja 500 metrin ennätys 14 vuotta vuoteen 1952, jolloin venäläisluistelijat rikkoivat ne Alma-Atan Medeon jäällä. Vuoden 1938 saavutuksista Hans Engnestangen sai norjalaisen Morgonbladetin Vuoden urheiluteko -palkinnon.
Grímr Kamban
Grím Kamban oli saagojen mukaan ensimmäinen Färsaarille asumaan asettunut ihminen. Hän oli norjalaista alkuperää, mutta saapui Färsaarille joko Hebridien tai Irlannin kautta.
Petra Mede
Petra Mede (s. 7. maaliskuuta 1970 Tukholma, Ruotsi) on ruotsalainen koomikko, tanssija ja juontaja. Hän juonsi Eurovision laulukilpailun Malmössä vuonna 2013 ja Tukholmassa vuonna 2016 Måns Zelmerlöwin kanssa.
Tukholman läänin maakäräjät
Tukholman läänin maakäräjät () on yksi Ruotsin 20 maakäräjistä. Se vastaa alueeltaan samannimistä Tukholman lääniä, mutta maakäräjillä on kuitenkin eri tehtävät kuin valtionhallintoon kuuluvilla lääninhallituksilla. Maakäräjät vastaa pääasiassa yhteiskunnan julkisesti rahoitetusta terveydenhuollosta. Lisäksi maakäräjät huolehtii yleisesti liikenteestä, vastaa tietyistä aluekehittämiseen liittyvistä tehtävistä ja tuottaa kulttuuritoimintaa.
Maakäräjät perustettiin Ruotsiin vuonna 1863. Yli 25 000 asukkaan kaupungit eivät aluksi saaneet kuulua maakäräjiin. Niinpä Tukholman kaupunki ei kuulunut mihinkään maakäräjiin, vaan huolehti niille kuuluvista tehtävistä itse. 1900-luvulla Suur-Tukholmasta tuli kaupungin rajat ylittävät työpaikka- ja asuinalue, joten yhteistyö oli välttämätöntä. Tukholman kaupunki liittyi osaksi Tukholman läänin maakäräjiä vuonna 1971. Tämän jälkeen vain Göteborg ja Malmö olivat enää maakäräjien ulkopuolella.
Maakäräjävaltuusto () valitaan samaan aikaan kuin valtiopäiväedustajat ja kunnanvaltuustot. Vaaleja varten Tukholman lääni on jaettu seuraaviin 12 vaalipiiriin:
Valtuuston paikoista yhdeksän kymmenesosaa on kiinteitä paikkoja () ja niiden lisäksi yksi kymmenesosa on tasauspaikkoja (). Maakäräjävaltuustossa on yhteensä kaikkiaan 149 paikkaa, ja seuraavassa on esitetty viimeisimpien maakäräjävaalien tulos.
Blekingen läänin maakäräjät
Blekingen läänin maakäräjät (, myös "Landstinget Blekinge") on yksi Ruotsin 20 maakäräjistä. Se vastaa alueeltaan samannimistä Blekingen lääniä, mutta maakäräjillä on kuitenkin eri tehtävät kuin valtionhallintoon kuuluvilla lääninhallituksilla. Maakäräjät vastaa pääasiassa yhteiskunnan julkisesti rahoitetusta terveydenhuollosta. Lisäksi maakäräjät huolehtii yleisesti liikenteestä, vastaa tietyistä aluekehittämiseen liittyvistä tehtävistä ja tuottaa kulttuuritoimintaa. Maakäräjät perustettiin Ruotsiin vuonna 1863.
Maakäräjävaltuusto (ruots. "landstingsfullmäktige") valitaan samaan aikaan kuin valtiopäiväedustajat ja kunnanvaltuustot. Vaaleja varten Blekingen lääni on jaettu seuraaviin 4 vaalipiiriin:
Valtuuston paikoista yhdeksän kymmenesosaa on kiinteitä paikkoja (ruots. "fasta mandat") ja niiden lisäksi yksi kymmenesosa on tasauspaikkoja (ruots. "utjämningsmandat"). Maakäräjävaltuustossa on yhteensä kaikkiaan 47 paikkaa, ja seuraavassa on esitetty viimeisimpien maakäräjävaalien tulos.
Miesten yleisluistelun maailmanmestaruuskilpailut 1936
Yleisluistelun maailmanmestaruudesta kilpailtiin Sveitsin Davosissa 1.-2. helmikuuta 1936. Kisapaikka oli Jäästadion. Kisoja saattoi pitää Garmisch-Partenkirchenin olympialaisten esikisoina, sillä kisat pidettiin kaksi viikkoa näiden MM-kisojen jälkeen. Järjestely oli sikälikin onnistunut, että helmikuun alussa olympiapaikkakunnalla ei ollut vielä kunnon jääolosuhteita eli kaikki kilpailijat saattoivat valmistautua Davosin hyvissä oloissa tuleviin olympiakoitoksiin.
Malaise-pyydys
Malaise-pyydys on iso telttamainen rakennelma, jota käytetään lentävien hyönteisten kiinni ottamiseen. Pyydys on yleensä materiaaliltaan teryleeniverkkoa erivärisenä. Hyönteiset lentävät pyydyksen sisällä seinään ja torven muotoisena se supistuu päätyen keräysastiaan pyydyksen huipulla. Astiassa on ainetta, joka huumaa tai tappaa sen vaikutusalueelle joutuneen hyönteisen. Pyydyksen kehitti René Malaise vuonna 1934 .
Pyydyksen sijoittelussa on huomioitava sijainti, maanmuodot, kasvillisuus ja veden läheisyys. Ideaalisia paikkoja pyydykselle ovat metsässä sijaitsevat avoimet käytävät, aukiolla kasvavat korkeat kasvit, ja purojen ja metsien reunoilla.
Pyydyksellä voidaan ideaalisena päivänä saada pyydystettyä jopa 1000 hyönteistä.
Pyydyksen toimintaan ei huomattavasti vaikuta edes sade. Malaise-pyydykseen voidaan liittää lamppu, jonka avulla se toimii valoansana. Valo houkuttelee pimeässä hyönteisiä pyydykseen.
Svärd (vanhempi suku)
Svärd, vanhempi suku oli keskiaikainen suku, joka 1300-luvun loppupuolella tuli Suomeen. Suvun kantaisä Herman Svärd oli nimestä päätellen Saksasta. Hänen vaimonsa oli alilaamanni Jacob Kurjen tytär. Herman Svärdillä oli kolme poikaa, joista Peter Svärd on luultavasti se "Gamble Peder Swerdh", joka 1467 mainitaan aikaisempana Porvoon pitäjässä Uudellamaalla sijainneiden Hagan ja Kräpelbyn osaomistajana.
Nimeltään tuntematon Herman Svärdin poika, jonka poika oli Jeppe Kurki, mainitaan vuonna 1418.
Nils Korke tai Kurke (Herman Svärdin poika) mainitaan ensimmäistä kertaa 7.1.1400 ja ritarina 1401. Hän oli yksi kuninkaan neuvonantajista tutkintakäräjillä Uplannissa 1420. Hänet mainitaan kuolleena 18.5.1428. Hän meni naimisiin ennen 7.1.1400 Cecilia Filipsdotterin kanssa. Cecilia oli Filip Karlssonin tytär.
André Gobert
Henry Maurice André Gobert (30. syyskuuta 1890 Pariisi, Ranska – 6. joulukuuta 1951 Pariisi) oli ranskalainen tennispelaaja ja kaksinkertainen olympiavoittaja.
Gobert saavutti Tukholman olympialaisissa 1912 kultaa sisäkaksinpelissä sekä sisänelinpelissä Maurice Germot'n kanssa. Kaksinpelin loppuottelussa hän voitti Charles Dixonin erin 8–6, 6–4, 6–4. Nelinpelin loppuottelussa Gobert ja Germot päihittivät Ruotsin Gunnar Setterwallin ja Carl Kempen lukemin 6–4, 12–14, 6–2, 6–4.
Gobert voitti Wimbledonin tennisturnauksessa nelinpelin mestaruuden vuonna 1911 Max Décugisin kanssa.
Maurice Germot
Maurice Germot (15. marraskuuta 1882 Vichy, Aliier, Ranska – 6. elokuuta 1958 Vichy) oli ranskalainen tennispelaaja ja olympiavoittaja.
Germot saavutti Ateenan olympialaisissa 1906 kultaa nelinpelissä Max Décugisin kanssa ja hopeaa kaksinpelissä. Tukholman olympialaisissa 1912 hän voitti kultaa sisänelinpelissä André Gobert'n kanssa. He voittivat loppuottelussa Ruotsin Gunnar Setterwallin ja Carl Kempen erin 6–4, 12–14, 6–2, 6–4.
Maitokärryt
Maitokärryt ovat alun perin maito­tonkkien kuljetukseen tarkoitetut kärryt. Kärryillä vietiin maitotonkkia tien varrella sijainneelle maitolaiturille edelleen meijeriin kuljetusta varten. Kärryillä voitiin tehdään maatilalla muitakin siirtelyjä. Nykyään vastaavia kärryjä käyttävät partiolaiset leirillä tehtäviin siirtelyihin. Lähempänä nykyaikaa tonkkia on siirrelty myös tavallisilla käsikärryillä.
Anaerobinen ammoniumtypen hapetus
Anaerobinen ammoniumtypen hapetus eli anammox-prosessi eli (anaerobic ammonium oxidation) on osa typen ravinnekiertoa. Anammox poistaa typpeä ilmakehään.
NH + NO → N + 2HO
Anammox on havaittu ensimmäisen kerran 1980-luvulla.
Maitotonkka
Maitotonkka eli pystö (myös hinkki, pääläri) on kannellinen astia, jota käytettiin maidon kuljetukseen esimerkiksi maito­kärryillä maitolaiturille ja siitä edelleen meijeriin. Tonkat olivat yleisemmin terästä tai alumiinisia. Nykyään vanhoja maitotonkkia käytetään lähinnä koriste-esineinä. Maitoteollisuuden nykyisin käyttämät tonkat ovat teräksisiä ja niitä tehdään useita eri kokoja.
Karl Wazulek
Karl Wazulek (13. joulukuuta 1914 – 10. maaliskuuta 1958) oli itävaltalainen pikaluistelija, joka Itävallan Saksaan liittämisen jälkeen edusti Saksaa.
Karl Waszulek osallistui 1930-luvulla kaikkiaan kuusi kertaa niin MM- kuin EM-kisoihin vuodesta 1934 lähtien. Parhaimpina menestyksinä Itävallan lipun alla oli vuoden 1935 Euroopan mestaruus ja edellisenä vuonna saavutettu EM-pronssi. Saksan väreissä hän saavutti 1938 MM-hopeaa. Saksan mestaruuksia hän otti vielä vuosina 1939–1941. 
Olympiakisoihin Waszulek osallistui Garmisch-Partenkirchenissä 1936. Hän luisteli kaikki matkat sijoittuen 500 metrillä 13., 1 500 metrillä kuudenneksi, 5 000 metrillä kahdeksanneksi ja 10 000 metrillä 11.
Karl Waszulek osallistui toiseen maailmansotaan Saksan joukoissa. Hän haavottui itärintamalla ja menetti toisen jalkansa. Hänestä tuli vuoden 1943 alusta Unkarin maajoukkueen valmentaja. Tällöin hän oli nostamassa Kornél Pajoria kansainväliseksi tähdeksi.
Gustaf Törnudd
Gustaf Konstantin (Constantin) Törnudd (18. maaliskuuta 1832 Toholampi – 7. helmikuuta 1894 Tainionkoski) oli suomalainen teollisuusmies, joka vaikutti rautatie-, konepaja- ja polttoaineen jalostuksen aloilla.
Törnuddin vanhemmat olivat kappalainen Anders Gustaf Törnudd, Anders Törnuddin poika, ja Catharina Albertina Birling. Valmistuttuaan ylioppilaaksi 1852 Törnudd harjoitteli useissa eri konepajoissa Suomessa ja Venäjällä sekä vuodesta 1853 Englannissa, jossa hän suoritti 1857 menestyksekkäästi teknillisen opiston kurssin. Kun Helsinki-Hämeenlinna-rataa ryhdyttiin valmistamaan, hän sai tehtäväksi valvoa Englannissa tapahtuneen rautatiesiltojen, kiskojen ja vetureiden valmistuksen. Suomeen 1860 palattuaan Törnudd valvoi rautatien korjauspajan rakentamisen. Radan valmistuttua hän toimi 1863-1865 Venäjällä ratainsinöörinä ja konepajan rakennuttajana ja johti 1866-1881 Viipurissa suurta konepajaa. Hän oli myös vuosien 1877-1878 valtiopäivillä edustajana ja kuului vuodesta 1880 rautatiekomiteaan. 1882-1887 Törnudd työskenteli Bakussa Nobel-veljesten nafta- ja petrolilaitosten hallinnollisena johtajana, mutta palasi sitten Suomeen heikentyneen terveytensä takia. Tainionkoskella asuessaan hän suunnitteli kosken vesivoiman käyttöä teollisuuden tarpeisiin.
Törnuddin puoliso vuodesta 1862 oli Fanny Serenius (k. 1875). Kirjallisuuden tutkija, pankinjohtaja Alvar Törnudd ja liikemies, lähetystövirkailija, kirjailija Sigurd Törnudd olivat heidän lapsiaan.
Microsoft Lumia
Microsoft Lumia (ennen Nokia Lumia) on Microsoft Mobilen valmistama älypuhelintuoteperhe. Tuoteperheen myynti aloitettiin lokakuussa 2011.
Lumioissa on Windows Phone -käyttöjärjestelmä, jonka osuus älypuhelimien käyttöjärjestelmistä oli noin 2,6 % syksyllä 2015. Heikon myynnin takia esimerkiksi Jorma Ollila on kertonut vuonna 2013, että Nokian valinta Microsoft Windows Phone -käyttöjärjestelmän osalta oli virhe.
Marraskuussa 2014 Microsoft julkisti ensimmäisen Lumia-älypuhelimensa, jossa ei ole enää Nokia-nimeä. Puhelin sai nimekseen Microsoft Lumia 535.
Nokia oli suurin matkapuhelinten valmistaja vuosien 1998–2012 välisenä aikana käyttäen omaa Symbian OS -käyttöjärjestelmää. Vuoden 2010 jälkeen kilpailijoiden kosketusnäytöllisten älypuhelimien markkinoilletulo johti Nokian puhelimien heikkenevään myyntiin. Huhtikuussa 2012 Samsung Electronics nousi suurimmaksi kännyköiden valmistajaksi.
Nokian Stephen Elop ja Microsoftin Steve Ballmer ilmoittivat huhtikuussa 2011 yhtiöiden aloittaneen yhteistyön, jonka tarkoituksena on tuoda Microsoftin Windows Phone -käyttöjärjestelmä Nokian älypuhelimille korvaten aikaisemmat Symbian- ja MeeGo-alustat.
Lumioiden heikko myynti osaltaan pakotti Nokian myymään matkapuhelinten liiketoiminnot Microsoftille syyskuun 3. päivänä 2013.
Nokian ja Microsoftin Lumia-tuoteperheen matkapuhelimet ovat saaneet ohjelmisto- ja firmware-päivitykset koottujen laitepäivityspakettien sisällä.
Emätila
Emätila (myös emäkiinteistö) tarkoittaa tilaa, josta palstatila tai lohkotila eli lohkokiinteistö on erotettu. Palstatiloja ja lohkotiloja oli mahdollista muodostaa vuodesta 1864, ja palstatilan osalta emätila vastasi palstatilan maaverosta siihen asti kunnes palstatilajärjestelmä vuonna 1926 lakkautettiin. Lohkotilat sen sijaan olivat alun alkaenkin täysin itsenäisiä tiloja. Lohkotilan yhteydessä nimitys emätila onkin tämän takia vain ositustapahtuman yhteydessä käytettävä nimitys sille kiinteistölle, josta erotettava määräala eli lohkokiinteistö on erotettu. Vastaavasti emäkiinteistöstä lohkomisessa jäljelle jäävää kiinteistöä nimitetään kantakiinteistöksi (joskus myös "kantatila").
Corneliu Zelea Codreanu
Corneliu Zelea Codrianu (13. syyskuuta 1899 Iaşi – 30. marraskuuta 1938 lähellä Bukarestia) oli romanialainen poliitikko, joka perusti Rautakaartina tunnetun äärioikeistolaisen puolueen ja toimi sen karismaattisena johtajana kuolemaansa asti.
Codreanusta tuli jo opiskeluaikanaan (1919–1922) vahva antikommunismin ja antisemitismin kannattaja. Hän oli 1920-luvulla mukana Kansallisen kristillisen puolustuksen liitto (LANC) -nimisen antisemitistisen järjestön toiminnassa. Hänet vangittiin vuonna 1923 tappouhkausten esittämisestä ja vuonna 1925 hän oli syytettynä murhasta, mutta sai vapauttavan tuomion. Codreanu erosi LANC:sta vuonna 1927 ja perusti oman puolueensa Arkkienkeli Mikaelin legioonan. Järjestö tunnettiin yleisesti ”legioonana”. Vuonna 1930 Codreanu perusti sille Rautakaarti-nimisen sotilaallisen siiven ja Rautakaarti vakiintui myöhemmin koko puolueesta käytetyksi nimitykseksi. Codreanun kehittelemä ideologia oli yhdistelmä juutalais- ja kommunisminvastaisuutta sekä uskonnollista mystikkaa. Se vetosi hyvin osaan nuoresta älymystöstä. Puolue käytti väkivaltaisia toimintatapoja ja joutui viranomaisten vastatoimien kohteeksi.
Codreanu oli myös hyvin voimakas antikapitalisti. Hän väitti juutalaisia syyllisiksi sekä vapaaseen markkinatalouteen että kommunismiin, joita molempia hän piti internationalististen voimien manipuloimina juutalaissalaliittoina.
Vuoden 1937 parlamenttivaaleissa Rautakaarti – nyt uudelta nimeltään Kaikki isänmaalle – kohosi Romanian kolmanneksi suurimmaksi puolueeksi. Tämän seurauksena kuningas Kaarle II kielsi sen tammikuussa 1938 ja vangitutti Codreanun huhtikuussa. Codreanu surmattiin myöhemmin samana vuonna vankilasiirron yhteydessä yhdessä 13 vankitoverinsa kanssa, virallisen selityksen mukaan heidän yrittäessään paeta. Codreanun seuraajaksi Rautakaartin johdossa nousi Horia Sima.
Nykyaikana monet uusfasistiset ryhmät ovat osoittaneet kiinnostusta Codreanun ajatteluun ja myös Romaniasta löytyy hänen muistoaan ja poliittista perintöään vaalivia ryhmiä.
Suuri yhteiskunta
Suuri yhteiskunta () on konservatiivisen poliittisen ajattelun mukainen idea, jonka mukaan ihmisten tulisi itse ottaa vastuu itsensä ja lähiympäristön hyvinvoinnista. Valtio ei olisi samassa määrin vastuussa asiasta kuin perinteisessä hyvinvointiyhteiskunnan mallissa. Kehityssuunta sai alkunsa pääministeri Margaret Thatcherin aikana. Pääministeri David Cameron toi siihen uuden sävyn, kun alettiin korostaa yhteisöjen vastuuta palveluiden tuottamisessa. Ajatus esitettiin ensi kerran Britannian konservatiivipuolueen vaaliohjelmassa 2010.
Harvaluoto
Harvaluoto on 9,2 neliökilometrin kokoinen saari Piikkiössä Kaarinassa. Saarella on vakituisia asukkaita noin 200. Heitä palveli vuoteen 2014 asti saaren oma alakoulu.
Harvaluoto sijaisee Paimionlahden kupeessa ja kapeat salmet erottavat sen mantereesta, Kuusistosta, Kirjalansaaresta ja Lielahdensaaresta. Harvaluodon silta yhdistää saaren mantereeseen. Silta on pituudeltaan 318 metriä, ja se vihittiin käyttöön vuonna 1998.
Saarella on Kaarinan kaupungin noin viiden hehtaarin kokoinen virkistysalue ja sen yleinen uimaranta. Alueella on myös laituri, sauna, kioski, grillikatos ja noin kilometrin mittainen kuntoreitti. Alueella voi telttailla. Virkistysalueen yhteydessä toimiin SF-Caravan Piikkiö ry:n hoitama leirintäalue.
Harvaluodon lounaisosassa on Turun ja Kaarinan seurakuntien leirikeskus Pyölinrannan kesäkoti.
HERE
HERE (aiemmin 2011–2012 Nokian Kartat, 2008–2011 Ovi Kartat ja 1986–2008 NAVTEQ) on Audin, BMW:n ja Daimlerin tuottama ilmainen karttapalvelu. Se tarjoaa katseltavaksi maasto-, satelliitti- ja 3D-karttoja sekä erillisen katunäkymän. HERE mahdollistaa myös matkasuunnittelun ja näyttää julkisen liikenteen reitit sekä mahdollistaa välimatkan mittauksen kahden tai useamman pisteen välillä.
HERE-kartat ovat tarjolla tietokoneiden ja tablettien lisäksi myös matkapuhelimille. HERE tukee useissa puhelimissa offline-karttoja, jolloin karttojen käyttämiseen ei tarvita datayhteyttä eikä karttojen käytöstä tule datamaksuja esimerkiksi ulkomailla. Tuettuina ovat perinteisesti olleet Nokian käyttämät Symbian-, MeeGo- ja Windows Phone -alustat. Tämän lisäksi HERE on kuitenkin saatavilla myös Applen App Storesta. Android-sovelluskehittäjille HERE-palvelun kehitystyökalut ovat olleet saatavilla vuoden 2013 alkupuolelta. Nokia tarjosi paikkatietopalveluita myös Firefox OS:lle, ja muita asiakkaita ovat muun muassa Bing, Yahoo!,Toyota, BMW, Ford ja Mercedes-Benz. Myös Windows-kartat ainakin Windows 10:ssä käyttävät HERE:n karttoja. Neljä viidestä autoon sisäänrakennetusta navigointijärjestelmästä käyttää Nokian sijaintitietoja.
HERE myytiin 3. elokuuta 2015 saksalaisille autonvalmistajille Audi, BMW ja Daimler. Kauppa toteutui vuoden 2015 joulukuussa.
Nokia laajentaa karttojen kattavuutta jatkuvasti.
Miesten yleisluistelun maailmanmestaruuskilpailut 1938
Yleisluistelun maailmanmestaruudesta kilpailtiin Davosin Jäästadionilla 5.-6. helmikuuta 1938.
10 My Me
10 My Me on Morning Musumen kymmenes albumi. Se julkaistiin 17. maaliskuuta 2010.
Miesten yleisluistelun maailmanmestaruuskilpailut 1937
Yleisluistelun maailmanmestaruudesta kilpailtiin Oslon Frogner-stadionilla 13.-14. helmikuuta 1937.
Mikko Tupamäki
Mikko Tupamäki (s. 30. marraskuuta 1977 Jyväskylä) on suomalainen koripallovalmentaja ja uransa lopettanut koripalloilija.
Tupamäki pelasi SM-sarjassa koripalloa kausina 2001–2002 sekä 2003–2004 BC Jyväskylän paidassa.
Tupamäki aloitti aikuisjoukkueiden valmentamisen vuonna 2004, jolloin hän toimi Lappeenrannan Catzin apuvalmentajana. Vuosina 2006–2009 Tupamäki valmensi HoNsU:n naisjoukkuetta, jonka hän nosti SM-sarjaan kausiksi 2007–2009. Tämän jälkeen Tupamäki siirtyi valmentamaan miesten I-divisioonassa pelannutta Ura-Basketia. Hän jatkoi kaudella 2010–2011 I-divisioona-tasolla, mutta siirtyi BC Nokian päävalmentajaksi.
Kaudeksi 2011–2012 Tupamäki siirtyi ensimmäistä kertaa SM-sarjan päävalmentajaksi tehtyään Salon Vilppaan kanssa valmentajasopimuksen. Helmikuussa 2016 Tupamäki ilmoitti siirtyvänsä pois Vilppaan päävalmentajan paikalta kauden päättyessä.
Tupamäellä oli mahdollisuus jatkaa valmentamista kaudella 2016–2017 myös Korisliigassa, mutta hän palasi Keski-Suomeen valmentamaan M1DA:ssa pelannutta yhteenliittymäjoukkue Jyväskylä Basketball Academya.